In nomine Domini nostri Jesu Christi. Notum sit cunctis fidelibus, quod ego Arsindis dono, pro remedio anime Constantini, senioris mei, aliquid de rebus nostris que sunt site in pago Matisconensi, supra villa Rufiaco, [scilicet] silvam que vocatur Mons Golmerius, totam meam partem; et dono in alio loco, in villa Bugdono, que in Raverds vocant, totam meam partem: in tali tenore, ut ab odierno die faciant quicquid facere voluerint. Actum pupblice aput Cluniacum. S. Arsindis, qui anc donationem fecit. S. Drogonis. S. Livonis. S. Duranni. S. Aremberti. Ego Rainoardus ad vicem cancellarii scripsi anno XXXXIIII regnante Rodberto rege.